Ramadhan Terakhir

Ramadhan Terakhir ialah sebuah siri drama televisyen Malaysia 2011 arahan Ungku Ismail Aziz yang bersiaran di Slot Samarinda TV3 dari 26 Julai 2011 hingga 8 September 2011 menggantikan Annissa dan digantikan oleh Jiwa & Lara.

Sinopsis
Ramadan Terakhir mengisahkan Hisham seorang usahawan yang berjaya berusaha membimbing isteri dan anak-anaknya untuk kembali ke jalan yang benar di sisi agama Islam. Dia disahkan mengidap kanser kronik dan mempu untuk bertahan beberapa bulan saja lalu bertekad untuk membetulkan semula haluan hidup beliau yang begitu tercemar dengan pelbagai dosa sepanjang hidupnya. Perubahannya itu telah dipandang sinis isterinya Mazni yang terus hanyut dibuai keenakan dan keseronokan. Apa lebih menyedihkan, anak lelaki mereka Daniel turut melakukan pergaulan dan perlakuan tanpa batas bersama teman wanitanya Rossa.

Tatkala keluarga mereka dikejutkan dengan keputusan Kak Hawa, pembantu rumah mereka yang telah memutuskan untuk menamatkan perkhidmatannya setelah sekian lama, Anna, anak perempuan Hisham dan Mazni membantah dan bersedih. Anna telah menganggap Kak Hawa sebagai ibunya sendiri, dan hubungan mereka lebih akrab berbanding layanan Anna terhadap Mazni, ibu kandungnya sendiri. Namun, kekosongan tersebut bakal diisi oleh Sakinah, seorang gadis bertudung, lemah lembut dan kukuh didikan agamanya.

Pada masa yang sama Hisham sering bermimpi didatangi seorang wanita yang dikenali bernama Khadijah yang telah meninggal dunia. Pengambilan Sakinah sebagai pembantu rumah baru juga adalah satu agenda tersirat Hisham dalam melaksanakan misi kekeluargaannya. Siapakah sebenarnya Sakinah? Apakah maksud sebenar di sebalik kehadiran Khadijah dalam mimpi Hisham?

Pelakon

Pelakon utama
 Esma Daniel sebagai Hisham
 Fazlina Ahmad Daud sebagai Mazni
 Tasha Shilla sebagai Sakinah

Pelakon pembantu
 Aeril Zafrel sebagai Daniel
 Eyka Farhana sebagai Anna
 Anzalna Nasir sebagai Rossa
 Wan Latah sebagai Kak Hawa
 Jaslin Puasa sebagai Akhie

Lihat juga
 7 Ramadhan
 Syurgamu Ramadhan
 Ramadan Jangan Pergi
 Ramadan Yang Hilang
 Lambaian Ramadan
 HidayahMu Ramadan

Rujukan

Drama Melayu 2011
Rancangan TV3